**REGULAMENT**

**PENTRU ACORDAREA GRADULUI PROFESIONAL**

**CERCETĂTOR ȘTIINȚIFIC (CS)**

1. **COMPONENȚA COMISIILOR**

**Art.1.**Comisia de concurs este formată din Președinte și 2 membri, este propusă de Directorul Științific, aprobată de Consiliul Științific și numită prin decizie a Directorului General.

**Art. 2**. Comisia de soluționare a contestațiilor este formată din Președinte și 2 membri, este propusă de Directorul Științific, aprobată de Consiliul Științific și numită prin decizie a Directorului General.

1. **CONDIȚII MINIME.**

**Art. 3.** Se pot înscrie la concurs numai absolvenții unităților de învățământ superior acreditate, care au diplomă de licență sau echivalentă.

**Art. 4.** a) Pentru înscrierea la concursul organizat pentru gradul profesional CS, candidații trebuie să aibă activitate de cercetare-dezvoltare în specialitate sau în învățământul superior de cel puțin 2 ani și de cel putin 4 ani în alte activități, conexe domeniului de activitate al institutului.

b) Personalul de cercetare-dezvoltare sau cel din învățământul superior care îndeplinește condițiile de studii, cu o activitate deosebită în domeniul postului pentru care concurează, demonstrată prin lucrări de specialitate de valoare națională și internațională, se poate prezenta, cu aprobarea Consiliului Ştiintific, la concursul pentru ocuparea unui post în cercetare-dezvoltare, cu reducerea condițiilor de vechime stabilite la lit. a). Candidatul va depune o cerere adresată Președintelui Consiliului Științific, la care va atașa lucrările de specialitate ce susțin solicitarea de înscriere la concurs.

1. **CONȚINUTUL DOSARULUI DE CONCURS.**

**Art. 5.** Dosarul de concurs trebuie să conțină următoarele documente:

1. cerere tip de înscriere (Anexa 2.1);
2. declarația olografă de asumare a răspunderii (conform Anexa 2.2) ;
3. copie după cartea de identitate, pașaport, certificat de naștere, documente care să ateste schimbarea numelui (dacă este cazul);
4. copie după diploma de bacalaureat sau echivalentă (față/verso), diploma de licență ori echivalentă (față/verso), însoțite de foaia matricolă, precum și copie de pe cartea de muncă sau alte documente care să ateste vechimea în specialitate;
5. curriculum vitae (model Europass – redactat în limba română) și memoriu de activitate;
6. lista lucrărilor publicate însoțită de câte un exemplar din cel puțin 5 lucrări reprezentative*;*
7. lista rezultatelor aplicative și valorificarea lor;
8. fisa de autoevaluare a performantelor stiintifice (conform Anexa 2.3);
9. dovada obținerii grantului (dacă este cazul);
10. dovada calității de conducător/responsabil proiect, care se face prin prezentarea în copie a primei pagini a proiectului.

**Art. 6**. În urma verificării existenței tuturor documentelor prevăzute la art. 5 din prezentul Regulament, se va întocmi lista cu candidații ale căror dosare au fost admise/respinse pentru înscrierea la concurs. Lista se va afișa la sediul INCDFP.

1. **CRITERII DE EVALUARE**

**Art. 7.** Evaluarea performanțelor candidaților se realizează prin:

* proba scrisă;
* interviu;
* fișa de evaluare a performanțelor științifice.

**Art. 8.** Fișa de autoevaluare va fi notată în funcție de punctajul obținut, după cum urmează:

|  |  |
| --- | --- |
| **Punctaj conform Fișei de evaluare** | **Nota** |
| ≥ 60 | 10 |
| 50 – 59 | 9 - 9,9 |
| 40-49 | 8 - 8,9 |
| 20-39 | 7 - 7,9 |
| 15-19 | 6 - 6,9 |
| 10-14 | 5 - 5,9 |
| < 10 | 4 |

**Art. 9.** Proba scrisă conține trei subiecte, pentru rezolvarea cărora sunt necesare cunoștiințe fundamentale din domeniile de cercetare ale INCDFP. Candidatul va rezolva, la alegere, două din cele trei subiecte propuse.

**Art. 10.** Interviul include prezentarea rezultatelor profesionale ale candidatului, întrebări și răspunsuri menite să evidențieze cunoștiințele de specialitate și aptiudinile candidatului pentru îndeplinirea funcției de CS, precum și propunerea de activitate viitoare, raportată la direcțiile de cercetare ale institutului. Timpul alocat interviului este de maximum 30 minute, respectiv, maximum 15 minute - prezentare Power Point și maximum 15 minute - întrebări și răspunsuri.

**Art. 11.** a) Fiecare membru al Comisiei de concurs va acorda câte o notă, de la 1 la 10, pentru proba scrisă, interviu și fișa de evaluare a performanțelor științifice. Nota probei reprezintă media aritmetică a notelor acordate de fiecare membru al comisiei.

b) Nota finală reprezintă media aritmetică a notelor obținute la cele trei probe.

c) În cazul în care doi candidați vor obține aceeași medie, departajarea se va face în funcție de nota obținută la proba scrisă.

d) Acordarea gradului profesional CS se face numai pentru candidații care au obținut cel puțin media 8 și nici o notă sub 7.

**Art. 12.** Comisia va stabili ordinea candidaților în funcție de nota finală.

**Art.13.** Afișarea rezultatului se face detaliat pe cele trei probe, la sediul institutului.

Prezentul Regulament a fost aprobat în ședința Consiliului Științific din data de 14.03.2017.

**PREȘEDINTELE CONSILIULUI ȘTIINȚIFIC,**

**DR. MIRCEA RADULIAN**

**ANEXA 2.1**

**Se aprobă,**

**DIRECTOR GENERAL**

**Domnule Director General,**

Subsemnatul ..............................................................................., în calitate de *(gradul profesional actual)* ................................................, din cadrul *(departamentul)*......................................, cu o vechime în domeniu de ....... ani, vă rog să aprobați înscrierea mea la concursul pentru acordarea gradului profesional „Cercetător Științific (CS)”în domeniul ........................................................

Data Semnătura,

**Domnului Director General al INCDFP**

**ANEXA 2.2**

**Declarație de asumare a răspunderii**

**(olografă)**

Subsemnatul(a) ..........................................................................*,* născut(ă) la *(data și locul nașterii) .......................................................................*, cu domiciliul în (*adresa permanentă și adresa prezentă, dacă este diferită prima) ......................................................................................................................... .............................................................................................................................................................................................................................................................................................................................*, CNP ..............................................., declar pe proprie răspundere că datele din dosarul depus pentru Concursul de ocupare a postului ...................................................................... la INCDFP, prezintă propriile mele realizări și activități profesionale.

Am cunoștiință despre faptul că, în caz contrar, voi suporta consecințele falsului în declarații, în conformitate cu legislația în vigoare.

Data Semnătura

**ANEXA 2.3**

**Fișa de autoevaluare a performanțelor științifice**

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Publicații** | **Punctaj** | **Unitate** |  | **Punctaj final** | |  |  |
| **Publicații cotate/indexate ISI (autor/coautor)** | **4 + FI +AIS/**  **(4 + FI +AIS)/2** | **Articol publicat sau acceptat pentru publicare** |  |  | |  |
| **Publicații BDI (autor/coautor)** | **2/1** | **Articol publicat sau acceptat pentru publicare** |  |  | |  |
| **Alte publicații (autor/coautor)** | **1/0,5** | **Articol publicat sau acceptat pentru publicare** |  |  | |  |
| **Carte/capitol publicată/publicat în străinătate** | **5/3** | **Carte/Capitol** |  |  | |  |
| **Carte/capitol publicată/publicat în țară UEFISCDI (CNCSIS)** | **3/1,5** | **Carte/Capitol** |  |  | |  |
| **Carte /capitol publicată/publicat la alte edituri** | **1/0,5** | **Carte/Capitol** |  |  | |  |
| **Brevet (străinătate/țară)** | **5/4** | **Brevet** |  |  | |  |
| **Teză de doctorat** | **3** |  |  |  | |  |
| **Alte produse (baze de date care au atribuite DOI sau sunt recunoscute de o autoritate, hărți etc. înregistrate, recunoscute de cel puțin o autoritate națională)** | **2** | **produs** |  |  | |  |
| **Citări (fără autocitări) (ISI/BDI/altele)** | **0,5/0,2/0,2** | **citare** |  |  | |  |
| **TOTAL** |  |  |  |  | |  |
|  |  |  |  |  | |  |
| 1. **Prezența în viața științifică** |  |  |  |  | |  |
| **Comunicare (orală) la reuniune internațională (autor-prezentator/coautor)** | **1/0,5** | **Lucrare** |  |  | |  |
| **Comunicare (poster) la reuniune internațională (autor-prezentator/coautor)** | **0,5/0,3** | **Lucrare** |  |  | |  |
| **Comunicare (orală) la reuniune națională (autor-prezentator/coautor)** | **0,5/0,3** | **Lucrare** |  |  | |  |
| **Comunicare (poster) la reuniune națională (autor-prezentator/coautor)** | **0,4/0,2** | **Lucrare** |  |  | |  |
| **Prezentare/comunicare în Seminar institut** | **0,2** | **Prezentare** |  |  | |  |
| **Promovarea activitatilor de cercetare (evenimente, saloane expozitionale, reprezentari institutionale etc)** | **0 - 3** | **Cu trepte de 0,5** |  |  | |  |
| **Premii științifice** | **2** | **Premiu** |  |  | |  |
| **Conducator/Indrumator lucrari doctorat** | **3/1** | **Doctorand** |  |  | |  |
| **Indrumator lucrari master/licenta** | **1** | **Student** |  |  | |  |
| **Student doctorand** | **1** | **Pe perioada studiilor** |  |  | |  |
| **TOTAL** |  |  |  |  | |  |
|  |  |  |  |  | |  |
| 1. **Capacitatea de sustinere a activitatilor de cercetare** |  |  |  |  | |  |
| **Conducător/responsabil proiecte obținute prin competiție nationala** | **5/3** | **proiect** |  |  | |  |
| **Conducător/responsabil proiecte obținute prin competiție internationala** | **6/3** | **proiect** |  | |  |  |  | |
| **Granturi\* internaționale/naționale obținute prin competiție** | **2/1** | **buc** |  |  | |  |  |
| **Propuneri proiecte evaluate cu 70% din punctajul maxim** | **1** | **propunere** |  |  | |  |
| **TOTAL** |  |  |  |  | |  |
| **TOTAL GENERAL** |  |  |  |  | |  |

FI - factorul de impact al revistei, AIS - scorul de influență al revistei (sursa: Web of Knowledge)

În lista comunicărilor se va preciza explicit tipul de prezentare (oral/poster)

\*grant = bursă acordată în cadrul unui proiect sau program, pentru desfășurarea unor activități de cercetare științifică